Document ID: 31996D0262

31996D0262
L 089/36
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕШЕНИЕ НА КОМИСИЯТА
от 27 март 1996 година
за изменение на Решение 93/437/ЕИО относно определяне на специални условия за внос на рибни продукти от Аржентина
(текст от значение за ЕИП)
(96/262/ЕО)
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Директива 91/493/ЕИО на Съвета от 22 юли 1991 г. за определяне на здравните изисквания за производството и пускането на пазара на рибни продукти (1), последно изменена с Акта за присъединяване на Австрия, Финландия и Швеция, и по-специално член 11, параграф 5 от нея,
като има предвид, че списъкът на одобрените от Аржентина предприятия и кораби-фабрики за внос на рибни продукти в Общността е изготвен с Решение 93/437/ЕИО на Комисията (2), последно изменено с Решение 96/31/ЕО (3); като има предвид, че този списък може да бъде изменен след предоставяне на нов списък от страна на компетентния орган на Аржентина;
като има предвид, че компетентният орган на Аржентина е предоставил нов списък, като са добавени 12 предприятия и 23 кораба-фабрики, а 6 предприятия и 13 кораба- фабрики са заличени;
като има предвид, че е необходимо съответно да се измени списъкът на одобрените предприятия и кораби-фабрики;
като има предвид, че мерките, предвидени с настоящото решение, са изготвени в съответствие с процедурата, установена с Решение 90/13/ЕИО на Комисията (4),
ПРИЕ НАСТОЯЩОТО РЕШЕНИЕ:
Член 1
Приложение Б към Решение 93/437/ЕИО се заменя с приложението към настоящото решение.
Член 2
Адресати на настоящото решение са държавите-членки.
Съставено в Брюксел на 27 март 1996 година.

Labels: 3
18
6